Komisijas atzinums atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes Regula par vitamīnu un minerālvielu un dažu citu vielu pievienošanu pārtikai ar ko groza Komisijas priekšlikumu saskaņā ar EK līguma 250. panta 2. punktu /* COM/2006/0369 galīgā redakcija - COD 2003/0262 */





[pic] | EIROPAS KOPIENU KOMISIJA | Briselē, 12.7.2006 COM(2006) 369 galīgā redakcija 2003/0262 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULA par vitamīnu un minerālvielu un dažu citu vielu pievienošanu pārtikai AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2003/0262 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULA par vitamīnu un minerālvielu un dažu citu vielu pievienošanu pārtikai 1. IEVADS EK Līguma 251. panta 2. punkta trešās daļas c) punktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmākais ir Komisijas atzinums par Parlamenta ierosinātajiem grozījumiem. 2. Priekšvēsture Datums, kad priekšlikums nosūtīts Eiropas Parlamentam un Padomei (dokuments KOM(2003) 671 galīgā redakcija - 2003/0262 (COD)): | 2003. gada 10. novembris | Eiropas Ekonomikas un sociālo lietu komitejas atzinuma datums: | 2004. gada 31. marts | Eiropas Parlamenta atzinuma datums (pirmais lasījums): | 2005. gada 26. maijs | Datums, kad pieņemta Kopējā nostāja: Eiropas Parlamenta atzinuma datums (otrais lasījums): | 2005. gada 8. decembris (ar kvalificētu balsu vairākumu) 2006. gada 16. maijs | 3. Priekšlikuma mērķis Ierosinātā regula attiecas uz vitamīnu un minerālvielu un dažu citu vielu pievienošanu pārtikai. Dažādi valstu noteikumi, kas ir spēkā pašlaik, ir radījuši tādus šķēršļus Kopienas iekšējā tirdzniecībā, ko nav spējusi novērst pat savstarpējās atzīšanas principa piemērošana. Tādēļ ir nepieciešams pieņemt Kopienas noteikumus attiecībā uz šādu praksi. Baltajā grāmatā par pārtikas nekaitīgumu, ko Komisija pieņēma 2000. gada 14. janvārī, tika paziņots, ka Komisija veiks šo pasākumu (rīcība Nr. 61). Šā priekšlikuma galvenie mērķi ir: - uzlabot preču brīvu apriti iekšējā tirgū; - veicināt cilvēku veselības aizsardzību augstā līmenī; - paaugstināt uzņēmēju tiesisko drošību un ar samērīgiem pasākumiem veicināt jauninājumu attīstību; - gādāt par godīgu konkurenci pārtikas jomā; Ierosinātajā regulā: - paredzētas situācijas, kas jāņem vērā, apsverot brīvprātīgu vitamīnu un minerālvielu pievienošanu pārtikai; - uzskaitīti vitamīni un minerālvielas, ko drīkst pievienot (I pielikumā), un vitamīnu preparāti un minerālsāļi, ko drīkst lietot (II pielikumā); - paredzēti daži ierobežojumi attiecībā uz pārtiku, kurai drīkst pievienot vitamīnus un minerālvielas; - noteikti kritēriji maksimālā atļautā vitamīnu un minerālvielu daudzuma definēšanai pārtikā, izmantojot Pārtikas aprites un dzīvnieku veselības pastāvīgās komitejas procedūru; - noteikts, ka minimālo vitamīnu un minerālvielu daudzumu definē, izmantojot Pārtikas aprites un dzīvnieku veselības pastāvīgās komitejas procedūru; - noteikti atbilstoši īpašie noteikumi par tādu produktu iesaiņojumu, noformējumu un reklāmu, kam pievienoti vitamīni un minerālvielas līdztekus vai atkāpjoties no citiem šāda veida horizontāliem noteikumiem, ko piemēro visai pārtikai; - ļauj dalībvalstīm pieprasīt paziņojumu par šādu produktu laišanu tirgū, lai veicinātu uzraudzību; - noteikts pamatojums dažu citu vielu, kas nav vitamīni un minerālvielas, pārbaudīšanai un, vajadzības gadījumā, pievienošanai pārtikā. 4. Komisijas atzinums par Eiropas Parlamenta grozījumiem 4.1. Komisijas pieņemtie grozījumi Komisija pilnībā pieņem visus 8 grozījumus, ko veicis Eiropas Parlaments. Šie grozījumi ir otrajā lasījumā panāktās Eiropas Parlamenta, Padomes un Komisijas kompromisa vienošanās rezultāts. Galvenās izmaiņas, ko izdara ar šiem grozījumiem, ir šādas: - ievieš citu vielu definīciju saskaņā ar to, kura formulēta priekšlikumā regulai par uztura un veselības prasībām (COM(2003) 424 galīgā redakcija – 2003/0165 (COD)) (14. grozījums); - iekļauj saskaņā ar 8. pantā aprakstīto procedūru pārbaudītās un pēc tam vispārīgi atļautās vielas Kopienas reģistrā (11. grozījums); - uzsver vitamīnu un minerālvielu, ko pievieno pārtikai, bioloģiskās savietojamības ar cilvēka ķermeni nepieciešamību (5. grozījums); - paredz, ka pirms izmaiņu izdarīšanas pielikumos Komisijai jāveic apspriešana ar ieinteresētajām personām (15. grozījums); - paredz, ka Komisija divu gadu laikā pēc regulas spēkā stāšanās var iesniegt priekšlikumu attiecībā uz maksimālo vitamīnu un minerālvielu daudzumu, ko pievieno pārtikai (17. grozījums); - paredz, ka pārtiku, ko laiž tirgū vai marķē pirms regulas spēkā stāšanās un kas tai neatbilst, var pārdot 35 mēnešus pēc regulas spēkā stāšanās dienas (18. grozījums); - iekļauj apsvērumā piemēru par ierobežojumiem attiecībā uz pārtiku, kurai var pievienot vitamīnus un minerālvielas, un precizē konkrētus vitamīnus un minerālvielas, uz kuriem šādi ierobežojumi var attiekties (1. un 16. grozījums). Grozījumi atbilst Komisijas priekšlikuma mērķiem un saglabā kopējā nostājā panākto interešu līdzsvaru. 5. Secinājums Saskaņā ar EK Līguma 250. panta 2. punktu Komisija groza savu priekšlikumu atbilstoši iepriekšminētajam.